
Gremionan comercial na Prome Minister Evelyn Wever Croes 


SI TIN NEGOCIACION, SCOGE E 
MIHOR RESULTADO PA ARUBA 


Aruba no por sigui den un incertidumbre, cu no ta cumbini ningun hende 








és, 


AHATA 

Den fin di siman 


TIN 91 CASO DI COVID-19 REGISTRA, 
UN MORTO Y 22 PERSONA RECUPERA 


DIASABRA, 69 caso nobo di 
Covid a keda raporta, 22 persona 





INVEST ee ee mas a recupera y 1 persona a 
— fayece. 

We don't just say it ... We Guarantee it !!! eres riba piso. Pa loke ta ayera 
e | diadomingo, segun DVG, e biaha 
You can focus on your business | 30/8/2020 NO-RESIDENTE aki no tin ningun pashent mas cu 

If you leave your security protection up to us. = | 35 a recupera!! 
Call 582-7252 for a free presentation. = = 16 A OO 
| A i di Covid-19 mas, cu a keda 
Email: insec@setarnet.aw z a | E registra. Esaki ta loke e update 
e PSN E . a ; di DVG a indica. Pa loke te 
LI o o cantidad caso activo di Covid, 


esaki a bolbe subi cu 22 mas. 

ra AWE Mainta Dialuna, 31 Augustus 2020 


Huez a ordena Shahayra Croes 
pa rectifica expresion difamatorio 
contra Vicente Kelly Q.E.P.D. 


Shahayra Croes 
1min- iv 


di; 





“Den e veredicto den caso summario di e huez di Corte di Porme Instancia di 
Aruba di fecha 19 augustus 2020, mi a wordo condena pa pone un rectificacion 
relatando na e acusación cu mi a haci contra dí Vicente Kelly, esta cu e ta un 
abusador di mucha {un child molester). Huez a conclui cu pa e acusacion ey no 
tin base, y/o cu e acusacion aki ta un acto inhusto pasobra sin prueba e ta ataka 
e honor y e bon nomber y e memoria di Vicente Kelly”: 


RECIENTEMENTE Aruba y famia Kelly 
a perde nan ser keri, esta e conocido 
cantor di pueblo Vicente Kelly. Pa famia 
Kelly e tabata un momento hopi dificil. 

No solamente p’e tristesa di fayecimento, 
pero tambe un expresion serio contra di 

e defunto den e.o un grupo riba facebook 
cu yama ‘Aruba Sex Offenders Pedophile 
Public Registry’. 

Ta trata di sra. Shahayra Croes, kende ta 
un miembro di famia di Kelly. Sra. Croes a 
insinua publicamente cu sr. Vicente Kelly 
lo ta un abusador y nan lo dera e “abusador” 
diasabra awor. E expresionnan for di sla 
aki el a haci na dos ocasion riba su pagina 
di facebook personal, pero tambe den e 
facebook group. E pagina ‘Aruba Memes” 
tambe a comparti esaki. 


Famia di sr. Vicente Kelly a dicidi pa 

n’e momento ey no reacciona mirando 

cu nan tabata den un dolor grandi caba 

y tabata ocupa cu e entiero. A dicidi 
despues di entiero pa entrega un keho na 
Departamento di Recherche y tambe a pidi 
asistencia di un abogado p’`asina restaura e 
bon nomber di sr. Vicente Kelly. 

Sr Kelly ta gosa di un respet y amor grandi 
den nos comunidad y pa mantene esaki 

a dicidi di entama un caso na Corte pa 
difamacion publico. 

E hecho condenabel aki di sra. Shahayra 
Croes a crea un tristesa grandi tambe p’e 
famia mirando cu debi n’e expresionnan 
di sra. Croes e entiero di sr. Vicente Kelly 
a keda afecta negativamente. Entre otro 
ningun mandatario a presenta na evento di 
homenahe pa Vicente Kelly na Sporthal di 
Santa Cruz. Tambe diferente musico y otro 
persona a cancela of no a presenta mes n’e 
anochi di homenahe. 


Pa loke t’e cantidad di persona cu a acudi 
pa despidi n’e entiero esaki tambe a keda 
afecta grandemente. 


Recientemente Huez mr. A.H.M van de 
Leur a trata e caso aki den forma di un 
“kortgeding”. Famia di sr. Vicente Kelly a 
keda representa pa mr. Diana Emerencia y 
e defensa di Sra. Shahayra Croes tabata den 
man abogado mr. Suzette Kock. 

Defensa di sra. Shahayra Croes tabata 
primordialmente riba e hecho cu e tin 
derecho di expresion. Huez a comparti cu 
den un caso di difamacion ta importante 
pa analisa kico ta pisa mas. Sea t'e libertad 
di expresion cu un acusacion serio sin cu 
por a demonstra prueba versus e derecho 
di un ciudadano cu tin un bon nomber den 
comunidad. 


Despues di a tuma dos siman pa analisa e 
caso, Huez a duna su sentencia. E sentencia 
a cay na fabor di famianan di sr. Vicente 
Kelly. Huez a dicidi cu sra. Shahayra Croes 
no por haci ningun expresion difamatorio 
den publico contra Vicente Kelly relaciona 
cu cualkier tipo di abuso sin cu tin prueba. 
Si sra. Shahayra Croes no cumpli cu e 
sentencia e tin cu paga 1000 florin pa cada 
dia cu e no cumpli. Esaki lo por yega te cu 
na un maximo di 25.000 florin. 

Tambe dentro di 24 ora di e sentencia e 

tin cu kita tur su expresionnan cu a keda 
publica riba su pagina di facebook personal 
como tambe den e grupo “Aruba Sex 
Offenders Pedophile Public Registry”. 

Pa cu esaki e suma cu e lo tin cu paga 

si e no cumpli ta di 500 florin pa dia. E 
suma maximo tambe ta di 25.000 florin. 
Adicionalmente sra. Shahayra Croes tin cu 
comunica cu e pagina ‘Aruba Memes’ pa 

pidi pa nan tambe kita locual cu nan a publica 
a base di e expresion original di Croes. 
Finalmente Shahayra Croes tambe tin cu 
publica e siguiente rectificacion riba su 
facebook personal, Aruba Memes y den 
‘Aruba Sex Offenders Pedophile Public 
Registry’ facebook group. 


“Den e veredicto den caso sumario di 
huez di Corte Di Prome Instancia di 
Aruba fecha 19 Augustus 2020, mi a 
wordo condena pa pone un rectificacion 
relatando na e acusacion cu mi a haci 
contra di Vicente Kelly, esta cu e ta un 
abusador di mucha ( Child Molester ). 
Huez a conclui cu pa e acusacion ey no 
tin base , y/of cu e acusacion aki ta un 
acto inhusto pasobra sin prueba e ta 
ataka e honor y bon nomber y e memoria 
di Vicente Kelly.” 


Sra. Shahayra Croes a cumpli cu e 
sentencia di Huez y famianan di Vicente 
Kelly ta satisfecho cu e veredicto di Huez 
aunke cu e duracion cu esaki a keda 
visibel ta cuestionabel. Esaki ta basa riba 
e hecho cu ta mustra cu un rato despues cu 
Shahayra Croes a kita tur su expresionnan 
riba rednan social y rectifica el a dicidi di 
delete su facebook page. Esaki ta haci cu e 
rectificacion a keda publico pa menos di 24 
ora, pero e acusacion/insinuacion si a keda 
pa mas cu 2 luna riba rednan social. 

E famia ta di opinion cu e rectificacion 
mester a keda visibel n’e cantidad di dia 
cu el a aparece riba su pagina di facebook 
y otro gruponan di facebook. Relaciona cu 
esaki famia ta evaluando si ta necesario pa 
entama un caso mas. 

Gastonan relaciona cu e caso mester keda 
cubri pa sra. Shahayra Croes. 





Dialuna, 31 Augustus 2020 

Gremionan comercial na Prome Minister Evelyn Wever Croes 

DEN un carta, fecha 27 di augustus 
AHATA, 


Camara di Comercio y ATIA a manda 


ultimo, e gremionan, 
pa Gobierno cu copia pa Parlamento, 
den cual nan ta Gobierno pa negocia 
e mihor deal y acepta e condicionan 
poni pa Hulanda, pa bienestar dı 
nos isla. Ta papia di “negocia”, pero 
awor nan no sa si tin negociacion, 
pasobra s1 tuma nota di declaracion 
di Raymond Knops, Secretario 
pa Asunto den Reino Hulandes y 
Interno, kende a laga sa si Aruba 
e.o. no acepta condicionnan di 


Hulanda no tin placa fia. 


Aruba Hotel & Tourism Association 
Representing Aruba’s Tourism Industry Since 1965 





E gremionan ta splica cu e situacion 
actual, e opcionan cu tin, y lo tin 
consecuencia funesto pa Aruba. E ta 
un forma hopi simple, pero practico 
pa hende compronde e situacion 
cu Aruba ta aden. E gremionan ta 
di opinion cu e posicion di Aruba, 
e scenario di fia placa, e proposito 
di Hulanda y e resistencia politico 
local no ta na beneficio di Aruba. 
Den e carta, despues cu ta splica 
e situacion actual, e gremionan 
encuestion ta menciona cu tin dos 
opcion cu Gobierno tin. 

E prome opcion ta pa ‘negocia e 
mihor posibel acuerdo y acepta 
e condicionan cu un transicion 
temporario pa un fundeshi mas 
fuerte, cu asistencia y supervision 
di Hulanda’. 

E di dos opcion ta unda cu Aruba 
ta rechasa e condicionan impone pa 
Hulanda, y permiti nos economia 
deteriora mas, perdiendo e 
capacidad pa paga ambtenaar y 
otro cosnan manera cuido medico. 
Esak1 segun e gremionan, lo conduc1 
inevitablemente na incumplimento 
di Aruba riba su debenan local e 


internacional. 


Si ta negociando cu Hulanda, 
dicidi pa caba di direccion pa tuma 








KAMER VAN KOOPHANDEL 
EN NIJVERHEID ARUBA 


ARUBA TRADE & INDUSTRY 
ASSOCIATION 


Bancarota y desempleo lo aumenta 
drasticamenteylotinmassufrimento 
nacional, cu por conduci cu Hulanda 
tin cu ‘tuma e mando over’, Unabez 
cu esaki sosode, Aruba lo no tin 
participacion den gobernacion ni 
Parlamento. E gremionan ta recorda 
e situacion cu a surgl p.e. na Statia 
na 2018, unda cu a kita tur poder di 
e Gobierno local y di Parlamento. 

E motivacion di e gremionan ta pa 
tuma opcion uno, cu lo pone Aruba 
den un mihor posicion pa recupera 
y sali aun mas fuerte di e crisis 
ak1, no obstante un periodo dificil 
di transicion cu ta encera cu nos 
autonomia politico temporalmente 


ta compromete. 


Gobierno no a reacciona riba e carta 
aki ainda di e gremionan. Pesey lo ta 
bon pa bin un discusion nacional, cu 
participacion di tur partido politico, 
gremionan sindical y commercial 
pa tuma e mihor decision. Laga 
capricho politico un banda y mirando 
e problema continuo den Gobierno, 
e momento ta oportuno pa bin cu un 
Gabinete di Experto p'e proximo 2 


ananan. 





re AWE Mainta Dialuna, 31 Augustus 2020 


Por a sinti cu for di dia cu Richard Kramers a tuma rienda di Guarda nos Costa 


No tabatin manifestacion mas 


Pero esey no a strobe un ilegal di huy 





B 


MASHA notable tabata cu for di mo- 
mento cu Richard Kramers a keda a 
punta como Hefe di Guarda nos Costa 


cu e manifestacionnan di e detenidonan 





no a tuma lugar mas. Dunando di com- 
pronde, cu e problema ta Trudy Hassell, 
kende hopi di e Venezolanonan deteni, 
no kier a mira mas y a cuminsa deman- 
da pa cambio. E cambio a bin y no tin 


mas manifestacion. 








Pero pa loke t'e promesa haci pa Min- 
ister di Husticia, Andin Bikker cu e ta 


den negociacion cu e Embahador di Hu- 





landa na Caracas, pa wak si por haya 
un buelo humanitario, esak1 no a logra 
tampoco, pero cu e titular di husticia a 
laga sa, si esaki no logra lo bay pa plan 
B. Pero nada di esaki tampoco despues 
di tur e cambionan haci. 


Esaki a pone cu diasabra ultimo algo 





despues di lor di merdia na Huis van 
Bewaring Dakota, un persona lo logra 
di huy. Ta trata di un persona mascu- 


lino kende ta deteni y pendiente su de- 





portacion, pa motibo cu e tabata ilegal 





riba nos isla. Esaki te prome caso bao 
dı mando dı Rıchard Kramers, kende 
ta haciendo lo maximo pa mantene tur 
hende calmo paden. 


Cu e hecho aki, Guarda nos Costa keto 








bay confrontando problema. Con e preso 




















por a bula un muraya halto asina den 
dia cla no ta conoci. Pero esaki ta ser 
mira como un reto, den direccion di e 
Hefe nobo. A busca tur rond di HvB, 


pero sin exito. E ilegal aki si lo por haya 





forma di bolbe sup als, prome cu Gobier- 
no di Reino keda cla pa haya permiso di 
Gobierno di Nicolas Maduro pa manda 


un avion pa busca su compatriotanan. 





Dialuna, 31 Augustus 2020 AWEMainta lesa 





Robert 
miembro di fraccion di 
AVP den Parlamento, a 


informa riba e reunion 


Candelaria 


cu a tuma lugar diabier- 
na mainta, relaciona cu e 
ley di AruBig caminda a 
scucha tanto HAVA como 
ASHA riba puntonan cu 
nan a trece dilanti rela- 
ciona cu introduccion di e 
ley aki. 


“Durante di e “bijeenk- 
omst aki representan- 
tenan di e dos organ- 
isacionnan akı a trece 
nan puntonan dilanti 
hunto cu nan preocupa- 
cionnan y Parlamentari- 
onan por a haci diferente 
pregunta pa cu e ley di 
AruBig. 

Ta importante pa nos 
bisa cu na Aruba ta im- 
portante pa nos tur ta 
desea pa ylunan di tera, 
kendenan a studia den 
region, logra di haya e 
posibilidad pa _ eherce 
loke nan a studia p’e, cu 
t'e trabou cu nan a bin 
pa haci. Nos ta kere sl 
cu esaki tin cu bay na 
e forma corecto y pa tal 
motibo fraccion di AVP a 
haci diferente pregunta, 
pasobra tin diferente cos 
cu no ta mucho cla y tin 
tambe diferente preocu- 
pacion caminda nos kier 
pe calidad medico cu ta 
wordo brinda na nos co- 
munidad, ta di e nivel 
mas halto. 


Parlamentario Robert Candelaria (AVP) 


Tin varios punto ainda pa wordo 
discuti den ley di AruBig 


Nos kier p’e costonan medico por wordo bon 
controla y nos no kier pa bay tin clinica cu ta 
lanta tur caminda riba nan mes y nos kier p’e 
forma cu ta controla e estudio cu e medico a 
haci, e recertificacion cu cada un di nos dok- 
ternan di cas y specialistanan tin cu haci, ta 
conta pa tur hende cu ta brinda servicio. 

A haci peticion na Minister pa duna mas 
tempo prome cu e ley pasa, pasobra e no ta 
un ley cu por vota riba dje, pero Parlamento 
por duna su pensamento riba dje. 

E ta nifica cu despues cu dos siman e ley ta 
na Parlamento y nada no pasa, e ta drenta 
na vigor.” 


Robert Candelaria a haya cu ta importante 
pa duna e tempo necesario mirando e impacto 
erandi cu esaki ta bay tin riba sector medico 
en general. E tempo ta pa duna idea- y suger- 
encianan cu por tene cuenta cu nan. Un biaha 
mas e Parlamentario a menciona cu profesion- 
alnan aki ta frontliners, hunto cu Polisnan. 

Asina nan a haya informacion cu pa cada 
dokter di cas tin un cantidad averahe di 40 
pashent cu coronavirus, cu e dokternan mes- 


ter bay bishita nan na cas tambe. 


Hustamente den e periodo aki a reduci nan 
salario cu 25% pa cual e kier a manda pal- 
abra di aprecio pa nan tur. Awor no ta tempo 
pa critica dokternan di cas y haci nan bida 
mas dificil, pero cuida nan mas cu nunca den 
e tempo dificil, Robert Candelaria di AVP a 


conclu. 








VISA 


EL 


FirstCaribbean 


International Bank 





CCDS204509 


co AWE Mainta Dialuna, 31 Augustus 2020 


Guardacosta ta ripiti cu 


Ta prohibi pasa mercancia over den 
awanan teritorial di Venezuela 








DIABIERNA 28 augustus 2020 
Guardacosta a detecta un boto di 
Aruba nabegando direccion di awa- 
nan teritorial di Venezuela. Au- 
toridadnan di Guardacosta por a 
determina cu e boto aki lo tabatin 
contacto cu un boto den awanan 
teritorial di Venezuela. 

Na regreso di e boto local den awa- 
nan teritorial di Aruba, esaki a wor- 
do detene riba sospecho di ‘overslag’ 
(pasamento di mercancia di un boto 
pa otro boto) y transportacion di 


contrabanda. 


Durante di controlnan na bordo di 
e boto cu nomber ‘Charlotte’ a bin 
constata 6 jug yena ku pisca. For di 
investigacion preliminar a resulta 
cu e dos botonan a topa cu otro du- 
rante di un ‘rendez vouz’ den teri- 
torio Venezolano pa ‘overslag’ di 
mercancia, den e caso aki ‘overslag’/ 
benta di pisca. 

E ‘overslag’ di mercancia riba laman 


cu botonan stranhero ta prohibi for 

di cuminsamento di e pandemia di 
Covid-19 pa motibo cu esaki por 
trece peliger di transmision di Co- 


vid-19 pa comunidad Arubiano. 


E prohibicion di ‘overslag’ ta para 
den e ministriele regeling publica 
dor di Gobierno di Aruba den e art1- 
culo 6 lid 1 y 2. 

E boto local sospecha di ‘overslag y 
su dos tripulantenan a ser hiba n’e 
pier di Guardacosta pa un inves- 
tigacion mas amplio. E piscanan a 
ser confisca riba orden di Fiscal di 
Ministerio Publico. 

Normalmente piscanan cu ser con- 
fisca ta ser reparti bao di fundacion 
y instancianan local, pero den e 
caso aki mirando cu e ‘overslag’ ta 
cu un boto exterior desconoci, prob- 
ablemente un boto Venezolano, cual 
no sa su historia y origin di e pisca, 
no por tuma e risico pa reparti esaki 
pa consumo local. 

P’e motibo aki Fiscal den consulta 
cu Dienst Volksgezondheid (DVG) a 


ordena pa destrui e piscanan. DVG 





a atende cu e dos tripulantenan d1 
‘Charlotte segun e protocol vigente 
pe hecho cu e personanan aki ta- 
bata den awanan teritorial di Ven- 
ezuela y cu nan tabatin contacto cu 


personanan di exterior. 


E capitan di e boto a ricibi tambe 
un boet pa violacion die ministriéle 
regeling. 

Gobierno di Aruba a saca e ‘calamit- 
eltenverordening” of ‘ministeriële 
regeling’ (AB 2020 NO 126) pa com- 
bati Covid-19. 


E ‘verordening ta prohibi e ‘niet- 
reguliere binnenkomst di mercan- 
cia for di laman. E articulo 6 den e 
‘verordening’ ta importante p'esnan 
ku via un manera no-regula kier 


importa mercancia pa Aruba. 


E ‘verordening’ a drenta na vigor 
dia 23 maart 2020 y Guardacosta ta 
traha abase di e ley aki. Por haya 
e ‘calamiteitenverordening riba e 


website di Gobierno di Aruba. 


Dialuna, 31 Augustus 2020 AWEMainta EA 


Drs. Mervin Wyatt-Ras (AVP): 
Minister Dangui Oduber a 
cobardia y cancela su presencia 
na reunion di Parlamento 


DIABIERNA mainta a tuma lugar un 
Bijeenkomst na Parlamento encuanto 
e landsbesluit Beroepen in de Gezond- 
heidszorg (lv BIG). Presente tabata 
representantenan di Dokternan di Cas 
(HAVA) y specialistanan di hospital 
(ASHA) cu a representa tur special- 
ista. 

T’asina cu desde cu e lb-ham a dren- 
ta Parlamento dia 14 di augustus ul- 
timo, fraccion di AVP a manda carta 
pa Presidente di Parlamento dia 18, 
21 y 24 di augustus pa yama reunion 
pa scucha e stakeholders y e Minister. 
Lamentable tabata cu e Minister di 
Salubridad, Dangui Oduber, a zeg 
af na ultimo ora dor cu probable- 
mente e no kier a sinta hunto cu e 
stakeholders of el a haya “cold feet” 
of a cobardia, 
rio di AVP, drs. Mervin Wyatt Ras. 


segun Parlamenta- 


Sinembargo Parlamento si a reun1 cu 
e stakeholders. Un dia anterior dia 27 
di augustus e stakeholders (HAVA, 
ASHA, VMSA y AVSD) a manda un 
carta pa Staten y pa Gobernador pa 
mustra nan desaprobacion p’e posi- 
cion cu Minister ta tuma pa loke ta 
trata AruBig y su decisionnan entorno 
acreditacion di mediconan, especial- 


mente esnan cu studia den region. 


E ley di Big a ser aproba dor di Parla- 
mento na aña 2014 y na 2017 a start 
cu su implementacion dor di goberna- 
cion di AVP. Awor despues di 3 aña 
largo di silencio Minister Dangui Odu- 
ber ta presenta un Lb-ham pa atende 


cu e ley di aña 2014. 


Ta resulta cu el a haci net nada cu con- 
seho di e veld medico. 

Voor spek en bonen nan a dune nan 
opinion. Ta lamentable cu un Minis- 
ter di Salubridad ta trata nos organ- 
1sacionnan encarga cu mediconan di e 
forma aki. Tampoco e no a tene cuenta 
cu conseho di e organo halto di Raad 
van Advies. 

A conseh’e pa lanta un Institito di Cal- 
idad, segun e ley di Calidid di cuido cu 
a ser aproba na ana 2014. Pero e en- 
tidad aki ta curu y no a traha riba e 
Lb tampoco p’asina duna base legal na 
exigencianan di estudio pa cada tereno 


di experticio. 


Ademas e sistemanan di acredita- 
cion cu e Minister kier introduci di 
Costa Rica (SINAES) y esun di Co- 
lombia (CNAC) no ta registra n’e or- 
gano internacional di acreditacion, 
esta World Federation for Medical 
Education(WEME). 


Pues lo ta bay tin desigualdad entre e 
sistemanan di acreditacion cu esun di 
Big. Locual lo por demotiva esnan cu 
ta certifica segun Big. 

Ta esencial pues cu tin congruencia 
entre diferente sistema di e paisnan di 
acreditacion. E Instituto di Calidad lo 
por traha cu otro paisnan pa garantisa 
procedura-, protocolnan semehante y 
cooperacion cu otro paisnan en espe- 
cial den Reino. 

Di acuerdo cu Mervin Wyatt Ras, e 
ta reconoce cu mester bin un solucion 
pe studiantenan cu a studia medicina 


den region, sinembargo esaki mester 

















bay na un forma cu ta cuadra cu stan- 


daardnan internacional di acredita- 
cion. 

En especial den e temponan nos dilan- 
ti cu lo bira mas dificil pa manda pash- 
entnan den exterior y cu nan mester 
sigul tratamento den nos pais mes ta 
necesario pa garantisa bon calidad di 
cuido y sigur si nos kier introduci tur- 
ismo medico ta imperativo pa garan- 


tisa standaard halto di cuido. 


Durante reunion, fraccion di AVP a 
propone pa comunica e descontento 
di stakeholders na Minister Dan- 
gul Oduber. Despues di e reunion cu 
stakeholders, Parlamento a yama un 
reunion di Comision Central. Di e for- 
ma aki Parlamentarionan lo por man- 
da nan preguntanan, preocupacion y 
obhecionnan p'e minister pa evita cu 
e lb lo ser ehecuta, manera e ta awor. 
Parlamento ta spera cu e Minister ta 
habri pa opinion di e stakeholders y 
Parlamento. 

Den caso e ta terco e por sigui su plan, 
sinembargo esaki lo afecta calidad di 
cuido na Aruba den sentido negativo. 
Awe dialuna lo mester entrega pre- 
guntanan pa ser manda pa Gobierno, 


Mervin Wyatt Ras a conclui. 





ES AWEMainta Dialuna, 31 Augustus 2020 


Manera tabata di spera 














OM a coregi Gobierno 


FOR DI dia 28 di augustus ultimo tin un toque de queda 
(tdg) na vigor for di mei anochi te 5'or di madruga den 
cuadro di medidanan contra Covid. 

Pero e forma cu Gobierno a anuncia e re-introduccion di 
e Td(?, ta violcion di ley, y hasta por ser considera priva e 
ciudadano di su libertad. No por re-introduc1 ley di Td(), 
p'asina garantiza cu tin suficiente cama den Hospital pa 
personanan cu por haya accidente pisa y lo mester wordo 
interna den ICU. Pesey diasabra mesora Ministerio Pu- 
blico a coregi e hecho aki, pasobra e tdq ta un di e me- 
didanan necesario cu Gobierno ta traha cu ne pa baha 
e contagio di Covid na Aruba. No pa garantiza pa HOH 
tin suficiente cama pa atende cu pacientenan cronico, pa 
motibo di un accidente.E medida ta necesario pues pa 


frena e cantidad di contagio. Di e manera aki ta informa 


cu KPA lo controla activamente riba cumplimento cu 
e tdq y cu desde diasabra Fiscal di Husticia lo directa- 
mente impone un multa di 1000 florin. 

Ministerio Publico y KPA ta conta riba e bon cooperacion 
di comunidad pa bringa e crisis di Covid na nos pais. 





Richi Danies y su hendenan deteni durante 
TDQ y un persona deteni na Santa Cruz 





MANERA tabata di spera, debi na Toke de Queda, 
y mirando cu Richi Danies tin dia caba riba caya, 
sin kier bay cas, Polis a haya esaki bon momento 
pa mustra Richi Danies, e tambe mester respeta 
ley. Y dicho hecho, diabierne anochi, a bay over na 
detene tur esnan cu tabata compana Richi Danies 
pariba di edificio di Parlamento. Y asina tambe a 
detene un otro persona na Santa Cruz. 

Diabierne y diasabra anochi, Polis a detene un to- 
tal di 17 persona. Pero loke a hala nos atencion, 
ata famia di Richi Danies atrobe diasabra atardi 
den e skina di Parlamento. Hamas y nunca, Fiscal 
por keda duna Danies 1000 florin di boet, si e no 


tin nl caminda pa muri. 

Ex Prome Minister Nelson Oduber: 


“Paga luz of nos ta yuda otro sali afo!” 


“MÍ a skirbi un par di 
contribucion pa trata na 
splica pueblo con serio cos ta 
birando pa nos tur. 


E pandemia aki lo laga 
mundo y nos tambe den e 
crisis financiero mas grandi 
cu nos generacion aki lo 
pasa aden. Su efectonan ta 
mas grandi cu cualkier guera 
mundial mes pa nos tur. 

No tin manual ni remedi 
efectivo pa yuda nos sali afo. 
Mi a bisa cu nos por a wanta 
3 te 6 luna y no mas! 





Ya nos a pasa e liña cora cu por lo pronto p’e aña aki no tin salida y no 
tin perspectiva tampoco. Fuera di e pandemia nos ta den discusion cu 
nos mes y pa casi 3 aña cu Hulanda cu no ta contribui n’e stabilidad 
politico ni n’e trankilidad necesario cu nos mester pa pensa bon ki 
pa haci cu lo por yuda. 

Status Aparte mester a trece claridad, seguridad y trankilidad riba 
tur tereno. E situacion ta mucho polarisante den e pais aki y mucho 
odio y envidia entre e politiconan pa trata na probecha di e situacion, 
lubidando cu e gobernante por bay, pero e problemanan financiero 
grandi ta bira mas grandi y lo no desaparece cu cambio di Gobierno”, 
ex Prome Minister Nel Oduber na palabra. 


DESCONFIANSA Y MAL EXPERIENCIA DI PASADO 

Segun raport di expertonan grandi cu nos t'e pais mas afecta p'e 
pandemia ya cu nos ta depende pa mas cu 80% di entradanan 
di turismo. No tin expectativa tampoco pa cu esaki. 

Ocupacionnan di 20% den nos hotelnan lo ta devastador pa entradanan 
di divisas, p’e empleo y entrada p’e trahadornan, e economia y 
Gobierno. 

A trata pa fia placa for di Hulanda pa yuda tanto Gobierno, sector 
priva y e empleado. Cu esaki tambe e debenan lo sigui crece. 


Segun Nel Oduber, e suma cu nos lo mester fia por yega e ana aki so 
ta’riba 1.5 biyon florin! E condicionnan di Hulanda tin nos den un 
situacion dificil pa haci un escogencia fundamental entre bo libertad 
politico, bo autonomia y e parti di bo structura estatal den bo relacion 
den Reino cu condicionnan sumamente fuerte y comprometedor. 
No tin ni argumentonan valido y convincente cu rasonamento p’e 2 
Rijkswetnan. Nan ta bay demasiado leu cu nos! 

Con ta sali afo ta exigi habilidad di convence otro cu nos tur dos tin 
e mesun meta y tin cu purba confia otro mas. E issue ta desconfiansa 
cu tin den e relacion cu otro. Mal experiencia di pasado di CAFT tin 
nos den e discusion constante sin paz mental pa pensa bon con lo por 
yuda otro miho y pa trata na sali afo. 


EFECTONAN MULTIPLE DI E PANDEMIA 

E problemanan financiero por ta aki 2 aña menos s1 bin un solucion 
p'e pandemia, cu nos por tin menos caso cu nos por deal cu ne. E 
problema mas grandi cu te ainda ta ser poco papia di dje ta: Cuanto 
negoshi ta cerando, cuanto hende lo keda sin trabao y sin entrada? 
“Ami ta calcula cu nos ta yegando 40.000 y si no ta p”e prestamo di 
Hulanda cos a cay den otro hopi luna pasa caba! 


Si e turismo no recupera pa un ocupacion di por lo pronto mas cu 
70%, tur hotel lo perde placa y mas trahador lo bay cas. 


E efecto multiple ta 2.5 mas grandi pa cada kamber ainda si conta e 
reorganisacion den Gobierno sigui su efectonan y bay den comercio, 
e empleadonan den e negoshinan cu tin di haber cu turismo, e 
cantidad di hendenan sin trabao of entrada ta birando y ta cogiendo 
formanan espantoso. 

Un hende sin trabao cu yen di cos pa paga cu a caba di cera un 
hypotheek pa su cas, a cumpra un auto y a perde trabou ta bira 
desespera y depresivo. 

Mescos e comerciante cu tin cu paga banco y e entradanan a cay 
drasticamente. Mescos un Gobierno cu a perde 80% di tur su 
entradanan”. 


E CRUZADA MAS GRANDI DI NOS EXISTENCIA 

“Nos ta papia di problemanan financiero, pero e problema mental di 
“burn out” ta hopi mas grandi y cu efectonan pa hopi aña despues. 
Di un malesa bo ta cura, pero problema mental ta un proceso hopi 
largo mes. 

Esaki tin mi hop1 preocupa mescos e muchanan na cas pa basta luna 
caba. Nos a yega segun mi e cruzada mas grandi di nos existencia, 
unda mester haci escogencianan pa por keda sobrevivi y keda existi. 


Mucho tempo ta bay perdi na politikeria pa stroba otro, hak pia di 
otro. Mi a scucha parti di un bijeenkomst di nos Parlamento, unda 
Gobierno a bin splica locual desde maart tur anochi of cada pasa 
un dia a ser haci caba! Un perdemento di tempo valioso sin ningun 
sentido cu hopi preguntanan cu bo mes mester por sa e contesta si bo 
ta sigui e desaroyo”, Nel Oduber a sigui señala. 


SOLIDARISMO, COMPRENSION Y TOLERANCIA 

E momento aki pueblo mester di solidarismo y mas comprension y 
tolerancia pa cu otro. Si bo no kier yuda alomenos no stroba tampoco! 
E efecto financiero di e pandemia y su efectonan mental lo haci daño 
ireparabel na hopi hende den futuro. Lo por bay tin hasta exceso den 
nan comportacion cu hopi agresividad. 

Mucho hende den problemanan serio mes. 


Mira educacion con dificil ta pa yuda nos yiunan pa prepara nan 
pa un bon mañan. Un cos si, cu no ta Aruba so ta den problemanan 
grandi, pero den mayoria pais e cos ta birando pio. Nos den Reino 
Hulandes ta den un situacion di tin mas pelea cu otro cu berdad busca 
un salida di “retreat for a better position” cu no ta facil y tin un prijs 
halto pa paga. 


Solo cu biento cu un tiki awa di cielo so ainda ta gratis. Nos 
problemanan ta hopi grandi y ta rekeri seriedad y responsabilidad. 
Mester tin salida cu menos daño pa salba e pais aki di un debacle 
total riba tereno financiero y social ya cu literalmente placa a caba. 
Ta keda na nos tur pa ser poni na prueba con hopi nos kier sacrifica 
pa salba nos pais. Ta ken y con hopi nos ta stima Aruba ainda. Critica 
no ta un arte, contribui cu argumento pa sali afo ta un cos grandi. 


Esaki ta un contribucion papiando cu masha hopi hende di 
problemanan grandi. Un contribucion personal pa yuda forma un 
bon discusion cu argumentonan sano a base di un poco experiencia 
di a deal hopi bes cu problema, pero nunca un asina grandi”, ex 
Prome Minister Nel Oduber a termina su mensahe. 

Kico a cambia di ripiente cu awor si por 


traha cu Minister Lopez-Tromp atrobe? 
POR tey of POR no tey mas? 





DESPUES di casi 3 luna cu Aruba su 
sistema politico y di gobernacion tabata den 


un sorto di impasse, nos ta bin tende awor 
dor di Minister Andin Bikker e “pipa di paz” 
lo a wordo huma na Cocolishi. Un impasse 
cu cuminsa riba diabierna 5 di juni pa core 
cu Minister Lopez-Tromp, creando un crisis 
den gobernacion na momento cu Aruba 
ta pasando den situacion di crisis y caos 
di Covid-19 y presion Hulandes pa Aruba 
entrega su autonomia. 

Un tempo di 3 luna valioso mey-mey di 
un crisis cu a bay perdi, na unda cu Aruba 
tabata den un situacion politisa di bay bin 
entre miembronan di partido y tambe di 
coalicion, cu e.o. royement di Minister 
Lopez-Tromp di su propio partido, exigencia 
di su retiro como Minister, confrontacion 
entre e Minister y su coleganan Minister 
y Parlamentarionan, reunion urgente den 
Parlamento pa baha e Minister, mocion di 
desconfianza, carta di Ministernan cu no kier 
traha cu Minister Lopez Tromp y ni atende 
reunionnan di Ministerraad, acusacionnan, 
spiritonan trahando na Gobierno, corupcion 
den cuestion di tereno, intermediacion, y 
Dios sa kico mas. 


Booshi 
aparentemente awor lo a sali huma di paz 


Mainta, Wever ta lesa cu 
for di Cocolishi na Playa! Di ripente por 
lesa di Minister Bikker, cu e por sinta atrobe 
den ministerraad cu Minister Lopez Tromp, 


pasobra su otro coleganan a indica cu nan 





Booshi Wever di UPP: 


ta dispuesto pa re-anuda e relacion di trabou 
y reunionnan di Ministerraad cu Minister 
Lopez-Tromp. 

Di ripiente Minister Andin Bikker ta realisa, 
despues di 3 luna, cu nos tin retonan grandi 
y “sin precedente” pa atende den cuadro di 
CovidD-19 y tambe di e presion Hulandes 
riba nos pais. 


Booshi Wever kier sa ta kico a sosode? Con 
e intermediacion a desaroya? Di ripiente 
Minister Bikker ta wak e bienestar general 
y kier restaura e relacion di trabou cu colega 
Lopez-Tromp? Kico a pasa? Dicon di 
ripiente e actitud aki di coleganan Minister di 
Minister Bikker? Nan a lagu’e cay pa scapa 
nan propio peyeho? Kico e Parlamentarionan 
di POR ta bay haci awor? 

UPP no ta yega na un otro conclusion cu e 
situacion ta parce uno di cu e “cacho mester 
ta coriendo cu su rabo pega mey-mey su 
pianan”!! Tin Minister of Parlamentario 
sostenedor di e Gobierno actual por sigui 
yama nan mes integro ainda, despues di e 
reunion di diaranzon? 

Mirando cu awor e reunion ta bay 
sigui diaranzon, kico nos Presidente di 
Parlamento lo bay bisa awor? Ta sigui cu 
un reunion y ta djis bay splica cu no tin 
“behoefte” pa papia, pasobra a resolve e 
problema? A pesar cu pa UPP, scuchando 
Minister Lopez-Tromp den su conferencia 
di prensa na Arashi, cu mucho no a wordo 
logra. Solamente cu awor si e por continua 
cu su trabou segun e Parlamentarionan 
di POR y cu Minister Andin Bikker lo 
atende reunionnan di ministerraad atrobe. 


UPP ta kere cu particularmente e dos 
miembronan di Parlamento di partido POR 
mester duna un bon splicacion, mescos 
tambe Parlamentarionan Rocco Tjon y 
Ricardo Croes mester splica pakico a firma e 
peticion p”e reunion. 

Parlamentarionan Hendrik Tevreden y Alan 
Howell, cu siman pasa ainda tabata ex1g1 pa 
haya e documentonan cu Minister tin, lo no 
por permiti pa reunion djis bira un reunion 
di “geen behoefte”, pasobra supuestamente 
a regla cos. 








Nos ta kere cu e documentonan cu lo ta existi 
mester bira publico n'e momentonan aki. 

Documentonan cu ya ta “ter inzage” 
Ley di 


Openbaarheid van Bestuur por ta den man 


den Parlamento segun nos 
di e Parlamentarionan pa cuminsa! Esey t'e 
esencia di e ley! 


Pero kico a pasa pa cambio di e actitud 
aki? Of ta trata di un set di Minister y 
Parlamentarionan  probechador y sin 
escrupulo, cu ta scoge of prefera pa dobla 
rabo, pasobra nan peyeho ta den wega” 

Ta manera e sprookje ta bisa: “POPPETJE 
GEZIEN, KASTJE DICHT!!” 

Kizas dor cu e documentonan lo por ta mucho 
comprometedor lo percura p’e reunion aki 
caba na “arroz con coco”? 

Pero nos ta kere cu pueblo tin derecho di haya 
sa, no cu tin corupcion, pero con GRANDI 
e corupcion ta!! Es mas nos ta kere cu 
MiPres Croes-Wever tambe mester tey den 
e reunion di diaranzon pa duna cuenta di su 
intermediacion, segun Booshi Wever. 


Por ultimo nos por comprende cu rumornan 
propio 
seno di partido POR, lo ta den fase di 
descomposicion. Kico di berdad tin aki? Si 
algun luna pasa nos a bisa cu tin un tijdbom 
bou di e coalicion actual dor di e actitud 
di POR y e scorpion cu keto bay lo tin e 
coreografia den su man, awor esaki parce di 


ta persistente, incluso for di 


ta bira mas eminente. Cuanto tempo mas e 
coalicion POREDmep tin? 

Manera UPP a bin ta bisa for di basta tempo 
caba, cu e base politico di e Gabinete actual 
ta manera shaky, y esaki lo no contribui 
tampoco pa pone un “mokete” pa cu Hulanda 
su intransigencia. 

Awor esaki parce t’e caso mas cu nunca, 
pesey tambe UPP ta kere cu ta mas cu na su 
lugar pa Aruba conoce un Gobierno nacional 
of un zakenkabinet, cu ta carga sosten di un 
mayoria grandi den Parlamento. 

Ta di e manera aki so nos por sirbi nos 
pais y enfrenta Hulanda n'e momentonan 
aki. Un eleccion lo no combini nos pais 
n’e momentonan aki, ta opinion di lider di 
partido UPP, Booshi Wever. 

Booshi Wever: 


Titulo dí e ultimo capitulo die 


tragi-comedia: “Overmacht’’! 


CONTESTANAN di sr. Raymond Knops 
na 2de Kamer a bira publico y un biaha 
mas mester constata con pa hopi luna 
nos PM a tuma nos tur, incluso UPP, 
haci. Ta yora cu e ta hibando NEGO- 
CIACIONNAN hopi pisa cu Knops! 
Wel nos a busca e palabra “onderhandel- 
ing” den e documento di 30 pagina aki. 
NADA, NIETS, NOTHING!! 

Ta bisto cu tin boca yen di e palabra amor 
patrio y cu lo bringa pa nos autonomia, 
pero e realidad ta otro. T”e rumbo di en- 
treguismo for di un principio caba a en- 
camina. 

Pa colmo Parlamento ta duna su permi- 
so pa un Gobierno bay NEGOCIA nos 
derecho inalienabel di autodetermina- 
cion! Esaki ta e “afgang” mas grandi pa 
representacion di un pueblo y nos tabata 
adverti. Pero tur esaki ta parti di e “script” 
p’e tragi-comedia aki. 


Desde 2014 ora cu e situacion di Mal 
Gobernacion combina cu corupcion a bira 
mas obvio y Hulanda a bisa ta basta, UPP 
a mustra cu ta ora pa stop cu polarisa y 
dividi e pueblo. Nos a sugeri pa organisa 
un Cumbre Nacional cu participacion di 
TUR gremio na Aruba pa Aruba fiha un 
posicion concreto pa enfrenta e tendencia 
Neo-Colonial Hulandes. 
Lamentabelmente nos no a haya oido. E 
gremionan a prefera di keda keto y acepta 
pa nos Isla sigui inverti den decadencia 
cu polarisacion y division. Mas tristo ta 
ora cu a ripara cu tur e gremionan a “doe 
mee” cu e decadencia aki. 

Awor nos ta ripara cu mes gremionan cu 
a PARA WAK” tur esaki, awe kier bin 
tira culpa riba Gobierno, haciendo co- 
mosifuera cu nan no tin ningun culpa. Un 
decadencia cu te ainda ta tumando lugar, 
manera UPP a bin ta alerta. 

UPP a keda mustra riba esaki y nos a 
manda varios carta na TUR e gremionan 
aki, pero nan actitud tabata un di “WE 


DON’T GIVE A DAMN”! 

Prueba di e decadencia aki ta cu reciente- 
mente cueste lo que cueste e principio di 
OMERTA mester keda na vigor pa evita 
cu “puitonan y spiritonan” wordo saca for 
di kashi. Nos ta referi aki n’e acto suma- 
mente hipocrita di e Minister di Husticia 
cu diripente ta “pordona” su colega di 
partido. 

Pueblo henter sa cu aki ta trata na sconde 
e berdad. Y aki un biaha mas gremionan 
ta kedando keto obviamente pa propio in- 
teres. 

P’esey ta di lamenta cu si for di 2014 a 
cuminsa duna oido n'e suplica di UPP y 
a duna contenido real na introduccion y 
implementacion di e reglanan estricto di 
Bon Gobernacion, anto awe nos lo no ta 
den e situacion bergonsoso aki. 


UPP tabata adverti for di un comienso 
e tendencia di e Gobierno POREDmep 
y nos Parlamento a scoge pa NO para 
firme pa nos Status Aparte. For di prome 
cu e pandemia ya caba Hulanda tabata 
menasa pa interveni cu un “aanwijzing” 
pa motibo di mal gobernacion. Aki atrobe 
nos por a ripara, mescos cu Mike Eman, 
nos Premier actual tambe a prefera di 
haci uso di “windowdressing” enbes di 
implementa reformanan real. 

E pandemia a caba di divulga e mal 
gobernacion loke a culmina cu nos PM 
mester a bay di acuerdo cu e exigenci- 
anan Hulandes. Aki e tragi-comedia a 
sigui y pa gana tempo a diseña un script 
pa haya sosten di nos pueblo y tapa asina 
su berguensa di entreguismo. 

Como excusa lo bay usa “overmacht” 
como punto di salida. Ta gaña hunga 
duro pa despues bira moli moli. Aki el a 
haya su harlekinnan den Parlamento pa 
hunga e rol di e tiger di papel. Ora cu e 
“ROSEA” cuminsa agota, anto lo sclama 
cu lo mester benta e serbete pa falta di 
“rosea”. 








Hulanda lo drenta como e gran salbador 


y e pueblo por lo pronto por hala rosea, 
lamentabelmente un rosea aki a bin dor di 
un TRAICION. 


Cu e traicion aki a wordo demostra cu un 
biaha mas materialismo a vence ideal- 
ismo. Y e cartanan recientemente manda 
pa un par di gremionan comercial ta hopi 
cla cu nan no ta para pa idealismo, mes- 
cos cu nan a participa den situacion di e 
mannan los di e politiconan pa motibo cu 
nan tabatin probecho, awe atrobe nan a 
scoge pa nan propio interes. 

Goberna drechi ta un IDEALISMO y ta 
p'e idealismo ey UPP ta para pe, pa nos 
caba cu e materialismo cu a para bira algo 
normal. 


E traicion di e 12-8 di 1950 ta keda chik1- 
to banda e MEGA TRAICION aki. E 
mas tristo ta cu e ta pa motibo di falta di 
cumplimento di tanto Mike Eman y Eve- 
line Croes! ! 

Ambos desendiente di personanan clave 
di nos Status Aparte. 

Ta pesey a bira tempo pa cambia e actitud 
di “PARA WAK” pa uno di “ACCION 
PA LIBERA ARUBA”, Booshi Wever di 
UPP a conclui. 

Despues di a causa hopi disgusto bao un cantidad considerabel di Protestantnan Arubiano: 





" Señor ta mi wardado. lo mi no tin falta di nada " 
Salmo 23:1 


Cu profundo tristeza nos ta anuncia fayecimento di: 


SERVINIO * BINCHI” COLINA 
*4 Juni 1931 - 121 Augustus 2020 
Viudo di Sra. Ida Regilda Colina Zievinger 


Yiu: tAlexander Colina 
Na nomber di su: 
Yiunan: Gina y Rod Jaeger - Colina 
Mayra Colina 
Nietonan: Matthew y Justin Jaeger 
Con suegro: Don y Sara Jaeger y famia (USA) 
Rumannan: Sra. vda Josefa Holsman - Colina y famia 
Sra. vda Maria Tromp - Colina y famia 
Sra. Rika Martilia Colina y Beto v/d Biezen y famia 

Swa y cuñanan: Sra. Alida Zievinger 

Sra. Ana Louisa y Len Johnson - Zievinger 

Sra. vda Carla Zievinger - Terlep y famia 

Sr. Rudolf y Eveline Zievinger - Kock y famia 
Bon amigonan di cas: Betois y Ita, Maria y Freddy, Mayra 
Sobrino y sobrinanan, primo y primanan, tur su bon 
bisinjanan, 
Ihanan, compader y comernan, amigo y conocirnan. 
Demas famianan: 
Colina, Zievinger, Kelkboom, Jaeger, Ridderstap, 
Holsman, Tromp, Durand, Johnson, Dirksz, Loefstop, 
Richie, v/d Biezen, Maduro, Fingal, Rojer, Quandt, de 
Windt, Hek, Jansen, Franken, Lacle, Mongellaz. 
Nos sincero disculpa si nos por a lubida cualkier nomber 
di famia den nos tristesa. 


Pa motibo di e situashon actual di Covid 19 ta permiti 
solamente 25 pesona den e sala di AFH y na entiero. Un 
suplica na tur presente pa sigi e protocol. 

Nos ta lamenta cu despues di entiero nos no ta recibi 
bishita di condolencia na cas 





Ds Ernst Stutterheim a dicidi pa bandona Aruba 


OFICIALMENTE e contract cu Ds Ernst Stutterheim a keda ter- 
mina riba 1 di augustus 2019, pero a nenga rotundamente pa tene 
cuenta cu esaki. E moda di procede dı e “blikken dominee” akı ta- 
bata uno masha repudiabel y ta di spera cu nunca mas Kerkı Prot- 
estant lo haya un “schobbejak” asina. 

Den varios revista y corant Hulandes Ds Ernst Stutterheim a sa di 


expresa su mes na un manera masha denigrante y bochornoso. 


E iglesia di Alto Vista, e Domi ta considera un “kitscherige kerkje”, 
bagatelisando asina e religion Catolico. 

“De seksuele moraal van de gelovigen sluit slecht aan bij de gere- 
formeerde opvattingen over het huwelijk”. “Het hebben van bijvrou- 
wen 1s voor de mannen de gewoonste zaak van de wereld”. “Leer de 
Antillianen fatsoen, dan worden ze fatsoenlijke burgers” y asina por 
sigul. Segun Ds Stutterheim e moral di e comunidad Arubiano no ta 
basa riba principionan Cristian. 

E “blikken dominee” aki tin hopi curashi pa bin ofende Arubianonan 


riba nan propio pais! 


Pa colmo den tur esak1 e miembronan (mayorla ta Hulandes-Ku- 
ropeo) di Kerkenraad di Playa, minuciosamente escogl y apunta pa 
Ds Stutterheim, ta prefera keda “boca callao”, ya cu gran parti di 
nan ta masha agradecido pa cierto fabor ricib1. 

Ds Stutterheim tabata sa hopi bon cu “met onwillige honden is het 
slecht hazen vangen”. Asina e “doofpot”- y e “gedoogcultuur” a haci 
su entrada mahestuoso n’e Kerki di Playa. 

A pesar cu mas di 800 firmante a ex1g1 cumplimento di e decision di 
autoridad pa termina e contract cu Ernst Stutterheim entrante 1 di 
augustus 2019, e “schobbejak” aki a “lap” e decision en cuestion na 


su “laars” y a keda den funcion te awe. 


Riba “facebook” Ds Stutterheim a scirbi entre otro: “If you are not 
welcome in one city, shake the dust off your sandals (red.: “clogs”) 
and move there where what you offer is appreciated”. “I am done 
wasting talent (red.: ????!!!) and time”. 

“Leaving next week” (red.: pa Bonaire, pober Bonerianonan!!) Voor 
wat betreft Ds Ernst Stutterheim nog een laatste opmerking: Zijn 
voornaam (“Ernst”) blykt achteraf gezien zeer misleidend. 

Ds Ernst Stutterheim heeft zijn taak nimmer in alle “ernst” uit- 
geoefend!! “Schade Herr Stutterheim, alles ist vorbei!!! 

Funeral Home 
“Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 


Pa mi bolbe haña forsa”. 
Salmo: 23 


Cu hopi tristesa pero conforme cu boluntad di Dios nos 
ta anuncia cu a bay laga nos den brasa di Señor: 





Luisa Croes-Dania 
Cariñosamente yama “Dudu” 
*15-10-1937 - t28-08-2020 
Viuda di Juan Croes 


Mayornan: 
Mama: tFelicia Dania-Croes 
Tata: tBruno Dania 


Na nomber di su yiunan: 
Johnny y Eta Croes-Briesen 
Stella Croes 


Nieta y nietonan: 

Daisy y Aldrick Winterdaal-Croes 
Raiza Rodriguez y Richard Croes 
Jorella Croes y Ashline Dijkhoff 
Angelo Rodriguez y Nadine Wever 
Ederick Croes y Margarita Ruiz 


Rumannan: 

t Cecilia “Shia” Werleman-Dania y famia 

t Anastacia “Ana” Croes-Dania y famia 

t Mario “Mai” Dania y famia, viuda Elsa Dania-Kelly 
t Martines “Martin” Dania y famia 

t Eleuterio “Thé” Dania y famia 

t Epifanio “Pief” Dania y famia 

t Rudolf “Dochi” Dania y famia 

Segundo Dania 


Bisanieta(o)nan: Makeylah, Edelmar, Edelliane y Zayrick 


Amiganan hopi pega di cas: Sita Ras y Jeanine 
Leertouwer-Harms 


Mescos cu nieta: Marilaine Yarzagaray 


Prima(o)nan, swa y cunanan, sobrina(o)nan, 
amiga(o)nan, conocirnan y bisiñanan 


Demas famianan: Dania, Croes, Werleman, Geerman, Ras, 
Cheung, Tromp, Briesen, Kelly, Winterdaal, Rodriguez, 
Dijkhoff, Wever 


Ta invita pa acto di entiero cual lo tuma lugar na Misa 
Inmaculada Concepcion na Sta Cruz, diamars 1 di 
September 2020 di 9%or pa 11'or di mainta. Despues lo 
sali pa Santana Catolico Sta Maria. 


Pa motibo di e situashon actual di Covid 19 ta suplica un 
y tur presente pa sigi e protocol. 








WILLEMSTAD - Diabierne 28 di 
augustus 2020, alrededor di 09.30 or 
di mainta, riba peticion pa asistencia 
di un compania, relaciona cu caso di 
ladronisia, personal di Team di Man- 
tencion di Orden Público a bay den 
área di Sero Fortuna. 

Na momento cu e agentenan tabata 
na un cas den e area menciona pa 1n- 
vestigacion, nan a tuma nota cu dado 
momento na un otro cas, un habitante 


a bula bentana bay for di e cas. 





Mesora e personal a bay haci un in- 


vestigacion n’e cas y a constata algun 
planta di marihuana patras di e cas. 
Alrededor di 10.10 or, e personal di 
e Team di Mantencion Publico den 
cooperacion cu Recherche di VVC a 
tene un entrada hudicial n'e bibienda 
menciona. 

Durante di e investigacion a hana y 
confisca droga, arma di candela, un 
telefon celular, un auto placa cash. 
No tabatin detencion. Investigacion 


den e caso aki ta continua. 


Corsou 





AWEMainta 

Despues di 5 luna..... 


Avianca ta reanuda buelonan nacional e siman aki 





„un avion ATR 72 di Avianca cu motor di chapaleta..... 


WILLEMSTAD — Despues di un interupcion di 5 luna e 
compania di aviacion Colombiano Avianca lo reanuda su 
programa di buelo nacional comersial pa ciudadnan den 
interior di e pais. 

Gerencia di e compania ta spera cu despues di e fase inicial 
di lanta buelo nacional, nan lo reanuda nan buelonan 
internacional entre otro pa Corsou y Aruba. 

Despues cu Gobierno di Colombia a introduci medidanan 
di Lockdown fuerte a cancela tur buelo durante 5 luna. 





Solamente e realisá algun buelo di repatriacion pa trece 
Colombianonan cu a keda pega den estranheria. 


Avianca a bula un total di 330 buelo di repatriacion pa y for di 
destinonan na Roma, Paris, Shanghai, Zurich y Brussel den 
cual a transporta 34.380 pasahero. E compania a bula miles di 
buelo di carga pa un total di 254.000 tonelada di carga. 

E siman aki Gobierno di Colombia a suavisa e restriccionnan 
di buelo y nan por reanuda nan buelonan comercial 
lentamente. 

Dia | di september cu t’e siman aki, diamars tin buelo 
comersial ta lanta for di Bogota pa Barranquilla, Bucaramanga, 
Cali, Cartagena, Cucuta, Medellin, Monteria, Pereira y San 
Andrés. 

Un siman despues nan lo aumenta e destinonan. 

Nan a prepara 20 avion pa bula e rutanan nacional cu avionnan 
Airbus A320 y ATDR 72 cu ta avion cu motor di chapaleta. 

Cu e avionnan aki nan por transporta 22% di nan cantidad di 
pasahero normal. 


E Director General di Avianca, Anko van der Werff a mustra 
riba e importancia economiko di reanudacion di e buelonan, 
pasobra manera Avianca cuminsa bula, e ta crea bida pa agente 
di biahe, hotel y restaurant y ta duna servicio na biahero. 








Fraccion di MAN a invite 





WLLEMSTAD - Paisnan manera Corsou, Aruba y Sint 
Maarten cu ta den Reino Hulandes ta den un proceso pa 

cu cumplimentu di condicionnan cu Gobiernu Hulandes a 
proponé pa cu e di 3 tranche di fiansa pa cu Covid-19. 

Un di e condicionnan cu Gobierno Hulandes pa medio di 
Secretario di Estado sr. Raymond Knops a presenta ta ensera 
cu mester bin cu un Caribische Hervormings Entiteit cu lo ta 
un ZBO pa medio di un Ley di Consenso. 


Na momento cu e documentonan a bira publico a conclui cu 
no por bay di acuerdo cu e condicion cu Hulanda a proponé 
pa bin cu un C.H.E. pasobra esaki ta tacha nos autonomia. 
Esaki a keda ratifica pa Raad van Advies den na Advies di 28 
augustus 2020. 

Fraccion di MAN a tende y lesa cu Secretario di Estado sr. 
Raymond Knops lo bishita Còrsou dia 2 di sèptèmber 2020 pa 
mira con e situacion di nos pais ta. 

Pa fraccion di MAN esaki ta netamente un momento oportuno 
pa invitá Secretario di Estado sr. Knops bin Parlamento pa 


Raymond Knops na reunion 


den un reunion informal pa Parlamento intercambiá y haci 
pregunta na sr. Knops relacioná cu e desaroyonan cu ta 
tumando lugar encuanto di ayudo financiero. 


Den e cuadro aki fraccion di MAN a manda un carta na 
Presidente di Parlamento pa convoká un reunion informal 
di Parlamento pa por intercambiá cu sr. Knops riba e Ley di 
Consenso Caribische Hervorming Entiteit. 

Pa nos ta sumamente importante di por intercambiá pa por 
hana claridad y sa kico t’e motibonan pa cual Hulanda no ta 
habri pa negoshá. 

Fraccion di MAN a haci un petishon na Presidente di 
Parlamento pa aserca Representante di Hulanda na Corsou 
sr. Erwin Arkenbout cu e peticion pa Secretario di Estado sr. 
Raymond Knops asistí n'e reunion informal di Parlamento 
pa deliberá riba e concepto di Ley di Consenso Caribische 
Hervorming Entiteit cu el a presenta. 

Fraccion di MAN ta kere den dialogo basa riba igualdad y 
rèspèt mutuo pa yega na un acuerdo. 

E unico corant GRATIS 





Abona awo 
Manda un e-mail na: 
Noticia@awemainta.com 
y sKirbi e palabranan: “Ami kier Abona” 









Like nos riba facebook 






Like us on: 


Keda up to date y liKe nos riba facebook Teal 
E] 


Www .facebooK.com/awemainta 


Subi riba nos website 


WWW.awemainta.com 





AWEMainta completamente 


DIGITAL 











